section_heading: Klupska karijera
paragraph_text: Ti rezultati omogućili su mu transfer u galicijski klub Deportivo La Coruña već sljedeće sezone. Početni problemi u klubu javili su se jer je momčad igrala u sustavu 4–5–1, ne dajući mogućnost Tristanu da on bude napadač. Ta pozicija bila je osigurana Nizozemcu Royu Makaayu. Zbog toga je Tristan zaprijetio odlaskom iz kluba. No već sljedeće sezone pod vodstvom trenera Javiera Irurete, Tristan započinje igrati u udarnom sastavu. Tristan to iskorištava na najbolji mogući način - postigao je 21 pogodak u prvenstvu. Tome je još pridodao još 6 pogodaka u Ligi prvaka i 5 pogodaka u španjolskom Kupu. Dakle, ukupno je postigao impresivnih 32 pogotka. To je uključivalo i hat-trick protiv bivšeg kluba RCD Mallorce u domaćoj 5:0 pobjedi. Također. Tristan 2002. osvaja Zlatnu kopačku španjolskog prvenstva te nastupa za Španjolsku na Svjetskom prvenstvu u Južnoj Koreji i Japanu. Nakon toga, sljedeće sezone, Tristan je ozljedio gležanj u reprezentativnoj utakmici. Makaay preuzima Tristanovo mjesto u momčadi i osvaja Zlatnu kopačku španjolskog prvenstva 2003. Iako Tristan nije mogao prihvatiti sporednu ulogu u momčadi, postigao je 19 pogodaka. Čak i odlaskom Roya Makaaya iz Deportiva u Bayern München u lipnju 2003., Tristan se nikada nije vratio u prijašnju formu. Tokom sezone 2003./04. postigao je svega 13 golova u odnosu na to koliko je utakmica odigrao (8 u prvenstvu, dva u kupu i tri u Ligi prvaka). Na utakmici Lige prvaka protiv AS Monaca (poraz Deportiva od 8:3), Triustan je postigao pogodak koji je Eurosport uvrstio u izbor za "Gol godine". Za Deportivo La Coruñu Tristan je u šest godina i 177 odigranih utakmica postigao 87 pogodaka. U srpnju 2006. napušta klub zbog optužbi da ne živi kao profesionalni sportaš, dakle da ne čini ništa da bi došao natrag do svoje najbolje razine na kojoj je bio.